stanford-oval/wikipedia huggingface dataset:
Viski
Tuotantoalueet > Skotlanti

Ainoastaan skotlantilaisista viskeistä voidaan käyttää termiä Scotch Whisky. 90 prosenttia skotlantilaisista viskeistä myydään sekoitteina (blended), näistä tunnetuimpia merkkejä ovat Johnnie Walker, Cutty Sark, The Famous Grouse ja Chivas Regal.
Skotlannin viskin tuotantoalueet jaetaan karkeasti ylä- ja alamaahan sekä saariin. Saaret, Islayta lukuun ottamatta, lasketaan kuuluvaksi Ylämaihin. Kullakin alueella on omat ominaispiirteensä. Esimerkiksi Islayn saarella tehdyt viskit ovat voimakkaan turpeisia ja savuisia, kun Spey-joen alueella tuotetut ovat makeita, puhtaita ja hienoaromisia. Tuotantoalueiden aluejako on kuitenkin viskin maun osalta ainoastaan viitteellinen, sillä esimerkiksi savuisia viskejä valmistetaan myös muualla kuin Islayn alueella. Samoin osa Islayn viskeistä on makuprofiililtaan miltei savuttomia, esimerkiksi useimmat Bunnahabhainit ja monet Bruichladdichit.
Single malt -viskien suosio on kasvanut voimakkaasti 1990-luvulta lähtien. Aiemmin suurin osa esimerkiksi Islayn viskeistä myytiin suurimpien bulkkimerkkien sekoitteiksi, mutta nykyään saaren omien single malt -viskien myynti on moninkertaistunut ja samalla eri vuosikertojen ja tyyppien kysyntä on laajentunut.
Tuotantoalueet > Irlanti

Irlantilaiset viskit ovat maultaan pehmeämpiä kuin skotlantilaiset. Tämä johtuu erilaisesta valmistustavasta. Irlantilaista viskiä tislataan yleensä kolmeen kertaan, kun Skotlannissa on tapana tislata vain kahdesti. Irlannissa ohran jyviä kuivatessa ei käytetä turvesavua, josta johtuu skottiviskeille tyypillinen savun maku, vaan kuumaa ilmaa, näin ollen savun makua ei synny. Nykyisin lähes kaikki irlantilaiset tislaamot ovat ulkomaalaisomistuksessa.
Tunnetuimpia irlantilaisia viskejä ovat Jameson, Old Bushmills, Tullamore Dew, John Powers, Paddy, Tyrconnell ja Redbreast.
Tuotantoalueet > Pohjois-Amerikka

Myös Pohjois-Amerikassa valmistetaan viskejä. Ne poikkeavat huomattavasti alkuperäisistä skotlantilaista viskeistä. Bourbon-viski on Yhdysvalloissa valmistettua viskiä, jonka valmistukseen käytetään yli puolet maissia, lisäksi käytetään tyypillisesti vehnää sekä ruista. Tennesseen osavaltion alueella valmistettuja viskejä kutsutaan Tennessee-viskeiksi. Näiden viskien valmistuksessa tisle suodatetaan sokerivaahterapuuhiilipedin läpi ja vanhennetaan vähintään neljä vuotta.
Yhdysvaltalaisia bourboneja ovat esimerkiksi Jim Beam, Wild Turkey, Four Roses, Evan Williams, Maker's Mark sekä Tennessee-viskejä Jack Daniel’s ja George Dickel.
Kanadassa viskin valmistamiseen käytetään ohran ohella runsaasti ruismallasta. Tällaista juomaa, jonka raaka-aineesta vähintään 51 prosenttia on ruismallasta, kutsutaan nimellä ”rye” tai ”rye whisky”. Ruismallas antaa juomalle ”pippurimaisemman” maun. Québecin provinssissa valmistetaan ”maple whiskyä”, jossa yksi raaka-aineista on vaahterasiirappi. Kanadalaisviskeissä voi olla myös lisukkeita antamassa makua ja väriä, mikä ei ole sallittua irlantilais-, skotti- tai amerikkalaisviskeissä lainsäädännöllisistä syistä.
Kanadalaisia viskejä ovat esimerkiksi Seagram’s, Canadian Club, Lord Calvert, Alberta Premium ja Crown Royal.
Tuotantoalueet > Japani

Viski on myös Japanissa erittäin suosittu juoma. Japani onkin Skotlannin jälkeen maailman toiseksi suurin mallasviskin tuottaja. Japanilainen viski valmistetaan hyvin pitkälti perinteisiä skotlantilaisia menetelmiä noudattaen. Japanilaisen viskin erityispiirteenä voidaan mainita, että osa viskistä kypsytetään japanilaisesta tammesta (Quercus Mongolica) valmistetuissa tynnyreissä, jotka tuovat viskiin oman vivahteensa.
Tunnettuja japanilaisia tislaamoja ovat esimerkiksi Hakushu, Karuizawa, Miyagikyo (Sendai), Nikka, Suntory, Yamazaki, Yoichi ja Hibiki.
Tuotantoalueet > Muut maat

Edellä mainittujen alueiden lisäksi viskiä valmistetaan jonkin verran Bulgariassa, Intiassa, Itävallassa, Ranskassa, Ruotsissa, Saksassa, Sveitsissä, Tanskassa ja Uudessa-Seelannissa. Suomessa viskiä on tislattu Ilmajoen Koskenkorvan tehtailla 1981–2000, Lahdessa, Porissa, Isossakyrössä ja Helsingissä.
Sanastoa

Cask - Tynnyri
(Natural)Cask strength, barrel strength - Tynnyrivahvuinen viski. Usein vahvuudeltaan jopa yli 60%
ABV - Alcohol by volume - alkoholia tilavuusprosentteina
Btl. (tai B.) - Bottled - pullotusvuosi tai pullonumero
Bts. - Bottles - montako pulloa kyseistä erää on pullotettu
C# tai Cask.No. - Cask number - tynnyrin numero
CS tai C/S tai NCS - (Natural) Cask Strength - tynnyrivahvuinen viski
DB - Distillery Bottling - tislaamon oma pullote (ks. OB)
Dist. - Distilled - tislausvuosi
IB - Indy-pullote - Independent Bottler - yksityisen pullottajan pullottama viski
NAS - No Age Statement - viski ilman ikämerkintää
NC - No Colour - väriaineeton
NCF - Non Chill Filtered - kylmäsuodattamaton
OB - "Owner's bottling" tai "Original Bottling" - tislaamon oma pullote
PPM - Parts per million, ilmoittaa viskin fenolipitoisuuden
SB - Single Barrel - yhdestä tynnyristä pullotettu viski (ks. SC)
SC - Single Cask - yhdestä tynnyristä pullotettu viski
SMWS - Scotch Malt Whisky Society tai Suomen Mallaswhiskyseura
VYS - Viskin Ystävien Seura
Kirjallisuutta

Arthur, Helen: 101 viskiä, joita on maistettava edes kerran eläessään.  (Suomen osuus Jarkko Nikkanen)  Helsinki:  Readme.fi, 2009.  ISBN 978-952-220-141-6
Broom, Dave: Suuri viskiatlas.  ((The World Atlas of Whisky, 2010.) Suomentanut Juhana Korhonen)  Helsinki:  Readme.fi, 2011.  ISBN 978-952-220-394-6
Broom, Dave: Viskiä, viskiä. Maailman parhaat mallasviskit, sekoiteviskit ja merkit.  ((Handbook of Whisky: A Complete Guide to the World's Best Malts, Blends and Brands, 2000.) Suomentanut Juhani Tolvanen)  Helsinki:  WSOY, 2001.  ISBN 951-0-25993-4
Hoffmann, Marc A.: Viski. Matka maailman kuuluisimpiin tislaamoihin.  ((Whisky: Marken aus der ganzen Welt, 2009.) Suomentanut Saara Toivonen)  Bath:  Parragon, 2009.  ISBN 978-1-4075-4245-4
Lerner, Daniel: Mallasviski ja skottiviski.  ((Single Malt and Scotch Whisky. A Guide to Hundreds of Brands and Varieties, 2006.) Suomentanut Eeva-Marja Huusari)  Köln:  Könemann, 1999.  ISBN 3-8290-3252-8
Nikkanen, Jarkko: Viskien maailma.  Helsinki:  Readme.fi, 2014.  ISBN 978-952-220-873-6
Wishart, David: Viskit. Valitse mallasviski maun ja tuoksun perusteella.  ((Whisky Classified. Choosing Single Malts by Flavour, 2002, 2006.) Suomentanut Osmo Ryytty)  Helsinki:  Readme.fi, 2006.  ISBN 952-5592-41-3
Aiheesta muualla

Kuvia tai muita tiedostoja aiheesta viski Wikimedia Commonsissa
Viskikaappi.net
Thewhiskyguide.com (englanniksi)
The Chemistry of Whisky (englanniksi)
| n k Alkoholijuomat |
| --- | --- |
Käymisteitse  valmistetut alkoholijuomat‎:  Olut  Siideri  Viini (Hedelmäviini, Kuohuviini, Madeira, Marsala, Portviini, Punaviini, Roseeviini, Samppanja, Sherry, Valkoviini, Vermutti) 
Juomasekoitukset‎:  Booli  Drinkki  Glögi  Lonkero  Ready to drink 
Väkevät alkoholijuomat‎:  Katkerot  Likööri  Rommi  Viski  Viina (Absintti, Akvaviitti, Anis, Brandy‎, Calvados, Genever, Gini, Grappa, Konjakki, Mezcal, Ouzo, Raki, Soju, Tequila, Votka) 
Mies kaataa viskiä karahvista - taidemaalari Erskine Nicolin maalaus vuodelta 1869.
Mallastettua (idätettyä) ohraa Laphroaigin tislaamossa (Islay, Skotlanti).
Kuparisia tislaimia Glenfiddichin tislaamossa.
Viski haihtuu ja muuttaa väriään ajan myötä.
Glencairn-viskilasi on tulppaaninmuotoinen ja ohjaa juoman tuoksun nenään.
Strathislan tislaamo Keithissä. Kuvassa näkyvät kaksi tornia kuuluvat mallastusrakennukseen.
Viskitynnyreitä kypsymässä Jim Beamin varastolla.
The Lost Angel

| The Lost Angel |
| --- | --- |

Ohjaaja:  Dimitri Logothetis
Käsikirjoittaja:   Nicholas Celozzi  Dimitri Logothetis 
Tuottaja:  Nicholas Celozzi
Pääosat:   Alison Eastwood  Judd Nelson  John Rhys-Davies 
Valmistustiedot
Valmistusmaa:   Kanada  Yhdysvallat 
Ensi-ilta:  2004
Kesto:  97 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
The Lost Angel on vuonna 2004 valmistunut kanadalais-yhdysvaltalainen trilleri, jonka ohjasi Dimitri Logothetis ja tuotti Nicholas Celozzi. Elokuvan pääosissa nähdään Alison Eastwood, Judd Nelson sekä John Rhys-Davies.
Juoni

Rikostarkastaja Billie Palmer rupeaa tutkimaan erikoista murhatapausta, jonka arvellaan olevan uskonnollinen rituaalimurha. Palmer pelkää jo pahinta, ja haastatellessaan satanismiin ja erilaisiin rituaaleihin perehtynyttä katolilaista pappia hänen epäilyksensä vahvistuvat. Tapauksen takana on sarjamurhaaja, jonka uhriluku tulee todennäköisesti nousemaan. Palmer rupeaa tutkimaan tapausta ja kuulustelee muun muassa paikallisen baarin satanistista omistajaa sekä isä Keviniä, mutta kumpikaan ei tunnu tietävän asiasta mitään. Samoihin aikoihin Palmerin kollega Julian kuskaa pieniä määriä huumeita urheiluhalliin eräälle laitapuolen kulkijalle, jotta tämä paljastaisi tietoja tapauksesta.
Sarjamurhaajan uhreja rupeaa löytymään lisää, ja Palmerilla on vaikeuksia selvittää tapaus; hänen pitää taistella samalla myös menneisyyttään ja pelkojaan vastaan. Palmerin ongelmia vaikeuttaa lisäksi hänen siskonsa kidnappaus, josta on vähällä syntyä vaarallinen tilanne. Palmer onnistuu kuitenkin pelastamaan siskonsa ja ampuu tämän kidnappaajaa. Palmer on jo valmiina kuullakseen tunnustuksen sarjamurhista, mutta viimeisillä voimillaan kidnappaaja paljastaakin, ettei tiedä tapauksista mitään. Palmer lähtee kuulustelemaan uudelleen isä Keviniä, mutta tämä käyttäytyy oudosti ja lopulta myrkyttää itsensä. Palmer tajuaa tämän liian myöhään, mutta vielä hengissä sinnittelevä isä Kevin paljastaa tappavansa itsensä, jotta hänen poikansa saisi syntinsä anteeksi. Poliiseille selviää siis, että isä Kevinin poika on etsitty sarjamurhaaja.
Palmer miettii mahdollisia vaihtoehtoja, mutta yllättäen muistaa erään keskustelun, jossa piilee tarinan ratkaisu. Julian lähtee taas urheiluhallille keskustelemaan "vasikoijan" kanssa, mutta Palmer ja muut poliisit ovatkin seuranneet häntä. Palmer näkee urheiluhallin penkillä kaikki ne huume-erät, jotka Julian on sanojensa mukaan antanut "vasikalleen". "Vasikoijaa" ei siis ole olemassakaan, vaan hän on Julianin toinen persoona, etsitty murhaaja.
Rooleissa

| 0 | 1 | 2 |
| --- | --- | --- |
|  Alison Eastwood  | … |  Billie Parmer   |
|  Nicholas Celozzi  | … |  Julian   |
|  Judd Nelson  | … |  isä Brian   |
|  John Rhys-Davies  | … |  isä Kevin   |
|  Claire Anstead  | … |  Sand   |
|  Neville Edwards  | … |  Banks   |
|  Susan Martin  | … |  Margaret   |
|  Sera-Lys McArthur  | … |  Azreal   |
|  C. Thomas Howell  | … |  Kuratha   |
|  Rob van Meenen  | … |  Bryson   |
|  Andrea Runge  | … |  urkuri   |
|  Gerald Lenton-Young  | … |  lakimies   |
|  Eugene Lipinski  | … |  etsivä Zilinski   |
Aiheesta muualla

The Lost Angel Internet Movie Databasessa (englanniksi)
Ranskan politiikka

Hallinto
Parlamentti
Senaatti
Hallitus
Johto
Presidentti: Emmanuel Macron
Pääministeri: Élisabeth Borne
Vaalit
Puolueet
Poliitikot
Energiapolitiikka
Kielipolitiikka
Ihmisoikeudet
Teemasivu:Politiikka
n
k
Osa artikkelisarjaa
Ranskan politiikan viitekehyksenä on Ranskan Viidennen Tasavallan perustuslain määrittelemä semipresidentialistinen järjestelmä. Ranska on julistanut olevansa "jakamaton, sekulaari, demokraattinen ja sosiaalinen tasavalta". Perustuslaki erottaa eri vallan lajit keskenään ja julistaa Ranskan "sitoutuvan ihmisen oikeuksiin ja kansallisen suvereniteetin periaatteisiin, kuten vuoden 1789 julistus ne määrittelee".
Ranskan poliittinen järjestelmä koostuu toimeenpanovallasta, lainsäädäntövallasta ja tuomiovallasta. Toimeenpanovaltaa harjoittaa tasavallan presidentti ja hallitus. Hallitus koostuu päministeristä ja ministereistä. Pääministerin nimittää presidentti, joka on vastuussa parlamentille. Kansalliskokous, joka on parlamentin alempi kamari, voi erottaa hallituksen ja pääministerin epäluottamuslauseella. Tästä johtuen pääministeriä tukee lähes aina kansalliskokouksen enemmistö.
Ranskan parlamentti koostuu kansalliskokouksesta ja senaatista. Se säätää lakeja ja äänestää budjetista; se käyttää toimeenpanovaltaa tekemällä muodollisia kysymyksiä parlamentin kamarissa annettujen puheenvuorojen kautta ja perustamalla tiedusteluvaliokuntia. Säädettyjen lakien perustuslaillisuutta valvoo perustuslaiillinen neuvosto, jonka jäsenet nimittää tasavallan presidentti, kansalliskokouksen puheenjohtaja sekä senaatin puheenjohtaja.
Itsenäinen tuomiovalta perustuu siviilioikeusjärjestelmään, joka on kehittnyt napoleonisista säännöstöistä. Se jakautuu oikeuslaitokseen (siviilioikeus ja rikosoikeus) ja hallinnolliseen laitokseen (vetoomukset toimeenpanovallan päätöksiä vastaan), joissa kummissakin on itsenäinen korkein vetoomustuomioistuin. Näiden tuomioistuinten nimitykset ovat cour de cassation ja conseil d'état. Ranskan hallitukseen kuuluu monia elimiä, jotka valvovat vallankäyttöön liittyviä rikkomuksia.
Ranska on yhteinen valtio, mutta se on jaettu hallinnollisiin alapiireihin: alueisiin, departmentteihin ja kuntiin. Näillä on omat laissa määritellyt tehtävänsä ja kansallisen tason hallinto ei saa puuttua niiden normaaliin toimintaan. Ranska on Euroopan Unioniksi myöhemmin kehittyneen Euroopan Hiili ja Teräsyhteisön perustajajäsen. Ranska on täten siirtänyt osan suvereniteettiaan EU:n instituutiolle oman perustuslakinsa mukaisesti. Ranskan hallitus noudattaa näin ollen EU:n sopimuksia, direktiivejä ja säädöksiä.
Puolueet ja voimasuhteet

Konservatiivinen UMP- puolue vaihtoi uudeksi nimekseen toukokuussa 2015 entisen presidentin Nicolas Sarkozyn aloitteesta Tasavaltalaiset (Republikaanit) eli Les Republicains.
Äärioikeistolainen puolue Kansallinen rintama (Front national FN) muutti kesäkuussa 2018 nimekseen Kansallinen liittouma (Rassemblement national RN).
Toukokuussa 2017 Ranskan uudeksi presidentiksi valitun Emmanuel Macronin puolue Tasavalta liikkeessä (La Republique En Marche!) sai yhdessä tukipuolueensa Demokraattisen liikkeen kanssa ehdottoman enemmistön eli 350 paikkaa maan 577-paikkaiseen parlamentin eli kansalliskokouksen alahuoneeseen kesäkuun 2017 vaaleissa. Oikeiston Tasavaltalaiset sai yhdessä vaaliliittonsa kanssa 137 paikkaa. Jean-Luc Melenchon johtama laitavasemmiston Alistumaton Ranska sai 17 paikkaa ja yhdessä kommunistien kanssa 27 paikkaa. Äärioikeiston Kansallinen rintama FN sai 8 paikkaa ja sen johtaja Marine Le Pen nousi myös itse parlamenttiin. Ryhmä muut sai 11 paikkaa. Vaalien suurin häviäjä oli aikaisempi valtapuolue Sosialistit PS, joka sai 29 paikkaa ja liittolaisineen 44 paikkaa. Sosialistit hävisivät yli 250 paikkaa. Vaalien suurin poliittinen mullistus olikin presidentti Macronin perustaman uuden poliittisen ryhmittymän voimakas nousu valtaan sekä Sosialistisen puolueen romahdus. Äänestysvilkkaus parlamenttivaaleissa oli alle 44%.
Aiheesta muualla

Kuvia tai muita tiedostoja aiheesta Ranskan politiikka Wikimedia Commonsissa
Iktyonomi (AMK)

Iktyonomi (AMK) (ant. kreik. iktys  kala) oli luonnonvara-alan ammattikorkeakoulututkinnon tutkintonimike. Tutkinnon laajuus oli 210 opintopistettä. Tutkinto suoritetaan kala- ja ympäristötalouden koulutusohjelmassa, ja opinnot kestivät 3,5 vuotta. Koulutus on sittemmin lakkautettu, mutta sen uudelleenaloittamisesta on käyty keskustelua.
Iktyonomi on kalatalous- ja ympäristöalan asiantuntija, joka voi työskennellä muun muassa vesiensuojeluyhdistyksissä, kalanviljely- ja kalanjalostuslaitoksilla, kalatalouden neuvontajärjestöissä, kalastusalueissa, ELY-keskuksissa sekä tutkimuslaitoksissa, kuten Riista- ja kalatalouden tutkimuslaitoksessa. Koulutus antaa myös valmiudet toimia itsenäisenä yrittäjänä.
Opiskelu

Iktyonomikoulutusta järjestettiin Turun ammattikorkeakoulun Sepänkadun toimipisteessä. Iktyonomiksi opiskelevan opinnot rakentuivat esimerkiksi kalabiologiasta, vesiekologiasta, limnologiasta, kemiasta, matematiikasta, solubiologiasta, ATK:sta, kalanjalostuksesta, vesiviljelystä, vesistöjen kunnostamisesta, kalavedenhoidosta, kalastus- ja ympäristölainsäädännöstä sekä mahdollisista projektiopinnoista. Opiskeluun sisältyi myös työharjoittelu ja opinnäytetyö.
Aiheesta muualla

Turun ammattikorkeakoulu, kala- ja ympäristötalous (Arkistoitu – Internet Archive)
Kala- ja ympäristötalouden koulutusohjelma, iktyonomi (Opintoluotsi)[vanhentunut linkki]
Kala- ja ympäristötalouden koulutusohjelman opinnäytetöitä Theseus-tietokannassa[vanhentunut linkki]
ISO 20022

ISO 20022 on ISO-organisaation standardi XML-pohjaiselle sanomavälitysmuodolle. ISO 20022 -sanomat on finassiviestien välitykseen, kuten maksut, tiliotteet ja request2pay. ISO20022:a käytetään sekä yritysten ja pankkien että eri pankkien väliseen viestiliikenteeseen.
ISO 20022 -sanomista on useita eri luokkia, joiden erittely löytyy ISO 20022 -sivustolta. Tällä hetkellä suomalaisten yritysten näkökulmasta ISO 20022 on SEPAaan liittyvät maksusanomat pain.001.001.03 (.02)  sekä tiliotteet camt.053 (Tiliote) camt.054 (viitesiirto ja maksuerittely). Vuonna 2022 siirryttiin Euroopassa ns. 2019 versioon pankkien välisessä liikenteessä. SEPA-XML on ISO20022 ns. alijoukko. ISO 20222:n pain.008 on SEPA-suoraveloituksessa käytettävä standardi.lähde?
ISO 20022 korvaa aiempia standardeja kuten ISO 15022 ja sen edeltäjän ISO 7775.
Standardointitarve

ISO 20022 on talousjärjestelmissä käytetty standardi, jolla voidaan korvata useita muita muotoja.
Swift MT 103:
:32A:091029USD12500,
:50K:/8754219990
ACME NV.
AMSTEL 344
AMSTERDAM
NETHERLANDS
:52A: EXABNL2U
Fedwire:
{1520}20091029xxxxxxxxyyyyyy {2000}000001250000
{5000}D8754219990ACME NV.*AMSTEL 344*AMSTERDAM*
NETHERLANDS* {5100}BEXABNL2U*
ISO 20022 -muodossa: pain.001
<CdtTrfTxInf>
<IntrBkSttlmAmt Ccy=‘USD’>12500</IntrBkSttlmAmt>
<IntrBkSttlmDt>2009-10-29</IntrBkSttlmDt>
<Dbtr>
		
<Nm>ACME NV.</Nm>
		 <PstlAdr>
			<StrtNm>Amstel</StrtNm>
			<BldgNb>344</BldgNb>
			<TwnNm>Amsterdam</TwnNm>
			<Ctry>NL</Ctry>
		 </PstlAdr>
</Dbtr>
<DbtrAcct>
		 <Id>
			<Othr>
				<Id>8754219990</Id>
			</Othr>
		 </Id>
</DbtrAcct>
<DbtrAgt>
		 <FinInstnId>
			<BIC>EXABNL2U</BIC>
		 </FinInstnId>
</DbtrAgt>
</CdtTrfTxInf>
Muita yleisesti käytettyjä standardeja:
FIX
FpML
ISO 8583
XBRL
Aiheesta muualla

ISO 20022 -sivut, joista löytävät kuvaukset ja luokat
XMLdation, joka validoi ISO20022.pain sanomia suomalaisten pankkien soveltamisohjeiden mukaan.
ISO 20022 for Dummies Book (englanniksi)
XMLdation Wiki, jossa on lisätietoa eri säännöistä sekä java kirjastojen XML validointi ilmoitukset
Putous (13. tuotantokausi)

| Putous |
| --- | --- |
Alkuperämaa:   Suomi
Ikäraja:  
Esittäminen
Verkko:  MTV3
Ensimmäinen esitys:  16. tammikuuta 2021
Viimeinen esitys:  20. maaliskuuta 2021
Esitysten määrä:  10
Kaudet
 ← Edellinen Putous Allstars Seuraava → 14. tuotantokausi
Putouksen 13. tuotantokausi esitettiin keväällä 2021. Näyttelijöinä jatkoivat kaikki kahdennelletoista kaudella liittyneet näyttelijät lukuun ottamatta Linnea Leinoa, Malla Malmivaaraa ja juontaja Roope Salmista. Heidän tilalleen tulivat Maaria Nuoranne, Dennis Nylund ja Aija Pahkala. Christoffer Strandberg siirtyi juontajan rooliin. Kyseisellä kaudella ei ollut lainkaan studioyleisöä koronarajoitusten vuoksi.
Kaudella nähtiin edelliskausilta tutut ohjelmaosiot, kuten Tulikoe ja Näytön paikka, Sarjapudottaja, sekä uudistettu Sketsihahmokisa. Tuotantokauden aikana esitettiin ohjelman sadas jakso 6. helmikuuta 2021.
Kauden aikana esitettiin Putous-historian kaikkien aikojen ensimmäinen "Jokeri-kierros", missä neljä aikaisemmin kaudelta pudonnutta hahmoa näyttelijöineen saavat uuden tilaisuuden voittaa koko Sketsihahmo-kisa uusilla hahmoilla.
Vuoden Sketsihahmo -kilpailun voitti Dennis Nylundin esittämä ruotsalainen diskotanssin opettaja, Folke Rundqvist.
Tulikoe ja näytön paikka

| Jakso | Immuniteetin saaja/Tulikokeen voittaja | Tulikoe | Näytön paikassa | Näytön paikka -tehtävä |
| --- | --- | --- | --- | --- |
| 1. | Pilvi Hämäläinen | Mika Lintilän imitoiminen | ei kukaan | ei ollut |
| 2. | Antti Tuomas Heikkinen | Rikkinäinen puhelin ft. Irina | Heikki Ranta | Vitsi 15 sekunnissa |
| 3. | ei kukaan | ei ollut | ei kukaan | ei ollut |
| 4. | Dennis Nylund | Hahmojen työnhaku hammaslääkäriin | Aija Pahkala & Maaria Nuoranne | Improvisoitu hammashoitola-kohtaus eri tunnetiloilla |
| 5. | Aija Pahkala | Ystävyys-aiheinen runo | Heikki Ranta | Kohtauksen esittäminen eri televisio-ohjelmien tavoin |
| 6. | ei kukaan | Masked Sketsihahmo ft. Ilkka Uusivuori | Mikko Töyssy | Tarina eri ohjelmien tyyliin |
| 7. | ei kukaan | Jarkko Tammisen imitoiminen | ei kukaan | ei ollut |
| 8. | Aija Pahkala | Sananlaskujen esitys pantomiiminä | Antti Tuomas Heikkinen | Kohtauksen esittäminen tietämättä sitä ft. Martti Suosalo ja Miitta Sorvali |
| 9. | ei kukaan | Kuutamolla ft. Janne Kataja | Kaikki | Pikahahmot ft. Janne Kataja |
| 10. | ei kukaan | Sketsihahmot vaihtoon ft. Antti Tuisku | ei kukaan | ei ollut |
Sarjapudottaja

| Jakso | Voittajajoukkue | Punaisten sketsi | Keltaisten sketsi |
| --- | --- | --- | --- |
| 1 | Punainen | Masked Ginger Suomi | Hotelli Vaan |
| 2 | Keltainen | Stadi vastaan Inkivääri | Todella nuori MacGyver ft. Kuura Rossi |
| 3 | Punainen | Kontio ja Urmas | Todella ruuhkavuotinen MacGyver |
4: ei ollut
| 5 | Keltainen | Kummeli: Taru Mestaruussormusten herrasta | Valtuustoryhmä Hau |
| 6 | Punainen | Kinkkuelämää | Improryhmä Hau |
| 7 | Keltainen | Kinkkukiusaus Suomi | Rahabajamaja ft. Carlos Marroquin |
| 8 | Punainen | Super-Jahti - uusi mahdollisuus | Rahabajamaja ft. Carlos Marroquin |
| 9 | Punainen | Supernanny-Jahti | Yökylässä Keskiajalla Maria Veitola |
| 10 | Punainen | Super Salapoliisi-Jahti Hanko | Salapoliisi Hanko |
| --- | --- |
 Punainen joukkue: Antti Tuomas Heikkinen  Dennis Nylund  Maaria Nuoranne  Mikko Töyssy :  Keltainen joukkue: Aija Pahkala  Heikki Ranta  Pilvi Hämäläinen
Vuoden Sketsihahmo -kilpailu

| Sketsihahmo | Hahmon kuvaus | Näyttelijä | Hokema(t) | Hahmot vaihtoon -näyttelijä | Sijoitus |
| --- | --- | --- | --- | --- | --- |
| Anja Jankka | Ärsyttävä sukulaistäti | Aija Pahkala | Elä kuule yhtään ujostele! | Pilvi Hämäläinen | 1. pudonnut 30. tammikuuta |
| Päivi Viemää | Stereotyyppinen nuori, joka parodisoi tyypillisiä saippuasarjoja | Maaria Nuoranne | Mitä SÄ täällä teet?! | Dennis Nylund | 2. pudonnut 6. helmikuuta |
| Risto ”Wildman” Horttanainen | "Stunt-näyttelijä" | Mikko Töyssy | En ees hengästynyt / Oota, mä otan vähä vauhtia | Aija Pahkala | 3. pudonnut 13. helmikuuta |
| Auto-Seppo | Eläkkeellä oleva bussikuski Tikkakoskelta | Antti Tuomas Heikkinen | Voi valtava! / Niinhän sitä sanotaan, että... | Maaria Nuoranne | 4. pudonnut 20. helmikuuta |
| Tonttua | Entinen paperityöläinen, nykyinen tonttu | Mikko Töyssy | Tipe tipe vaan moro! | Heikki Ranta | 5. pudonnut 6. maaliskuuta |
| Lapin Patja | Musiikkialan "moniosaaja" | Heikki Ranta | Met olehma musikaalista sukua! / Tajusiks sie? / Nimithäin... | Antti Tuisku (Vieraana lähetyksessä) | 3. sija 13. maaliskuuta  |
| Pönttö | Typerä villakoira | Pilvi Hämäläinen | Pönttö, tuon sanan tiiän, se on mun nimi! / Ai waaww juuu! | Antti Tuomas Heikkinen | 2. sija 20. maaliskuuta |
| Folke Rundqvist | Ruotsalainen diskotanssin opettaja | Dennis Nylund | CHECK! / Huominen! | Mikko Töyssy | Voittaja 20. maaliskuuta |

a Hahmo pääsi mukaan Jokeri-kierrokselta.
Vuoden Sketsihahmo -kilpailu > Jokeri-kierros

| Sketsihahmo | Hahmon kuvaus | Näyttelijä | Hokema(t) | Sijoitus |
| --- | --- | --- | --- | --- |
| Imuriina | Suomen seksikkäin imuri | Aija Pahkala | #BoschLady | Putosi Jokeri- kierrokselta 27. helmikuuta |
| Kreisi-Kati | Lohjalainen nuori nainen, joka on liian kovaääninen | Maaria Nuoranne | Hei Haloo Helsinki hei! | Putosi Jokeri- kierrokselta 27. helmikuuta |
| Latu-Raimo | Hiihtäjä, joka on raivoissaan ihan kaikelle | Antti Tuomas Heikkinen | Kyllä hiihto on ihana harrastus! / Järjen käyttö on sallittua! / Tässä on minun ura ja siinä sinun ura! | Putosi Jokeri- kierrokselta 27. helmikuuta |
| Tonttu | Entinen paperityöläinen, nykyinen tonttu | Mikko Töyssy | Tipe tipe vaan moro! | Jatkoi kilpailua 27. helmikuuta |